Help:VisualEditor/FAQ/hi

साधारण

 * यथादृश्य सम्पादिका क्या है?
 * यथादृश्य सम्पादिका विकिमीडिया संस्थान द्वारा एक सॉफ़्टवेयर विकास पहल है जिसकी मदद से लोग विकिटेक्स्ट सिनटैक्स सीखे बिना मीडियाविकि में पृष्ठों को सम्पादित कर पाएँगे। यथादृश्य सम्पादिका के साथ पृष्ठों को किसी वर्ड प्रोसेसर की तरह ही प्रारूपित करना संभव होगा। सम्पादन के दौरान पृष्ठ बहुत कुछ वैसा ही दिखेगा जैसा वह सहेजे जाने के बाद दिखेगा।


 * यह बदलाव क्यों किया जा रहा है?
 * पुराने सम्पादन विंडो द्वारा इस्तेमाल किया जाने वाला विकि मार्कअप सिनटैक्स पहले सम्पादन के खिलाफ़ सबसे बड़ी बाधा है, यानी वह उस पथ पर एक बड़ी बाधा है जिससे कोई व्यक्ति सम्पादन समुदाय का एक उत्पादक और अनुभवी सदस्य बन सकता है। सम्पादन के सफल पहली-कोशिशों की संख्या को बढ़ाने के लिए हमें एक बेहतर सम्पादन प्रणाली की ज़रूरत है। अधिक जानकारी के लिए कृपया हमारी लंबी व्याख्या पढ़ें।


 * मैं यथादृश्य सम्पादिका के इस्तेमाल के बारे में अधिक जानने कहाँ जाऊँ?
 * कृपया यथादृश्य सम्पादिका का सदस्य गाइड देखें।


 * मेरे विकि पर यथादृश्य सम्पादिका को कब सक्षम किया जाएगा?
 * भविष्य के प्रकाशनों के लिए वर्तमान अनुसूची VisualEditor/Rollouts पर पोस्ट की गई है। 2013 में आधे से ज़्यादा विकिपीडियाओं को सभी सदस्यों के लिए एक विकल्प के रूप में यथादृश्य सम्पादिका प्राप्त हो गया। यथादृश्य सम्पादिका सभी विकिमीडिया संस्थान परियोजनाओं पर लगभग सभी लॉग-इन किए हुए सदस्यों को एक बीटा सुविधा के रूप में उपलब्ध है।


 * आप लोग विकास ख़त्म होने से पहले ही सॉफ़्टवेयर को तैनात क्यों कर रहे हैं?
 * सॉफ़्टवेयर में सुविधाएँ जोड़ी जाएँगी और समस्याएँ सुलझाई जाएँगी। अंततः बग्स का पता लगाने और लापता सुविधाओं को पहचानने का सबसे अच्छा तरीका है ज़्यादा-से-ज़्यादा लोगों को सॉफ़्टवेयर का इस्तेमाल करने और इससे खेलने का मौका देना। जबकि हमें पता है कि बग्स अल्पावधि में दिक्कत पैदा करते हैं, उन्हें ठीक कर दिया जाएगा, और वर्तमान उपयोग की हमें उन चीज़ों को पहचानने में मदद करता है जिन्हें ठीक करना की ज़रूरत है।


 * मुझे यथादृश्य सम्पादिका में एक समस्या मिली है। मैं आप लोगों से उसे ठीक करने को कैसे कहूँ?
 * अगर आप चाहते हैं और ऐसा कर सकते हैं, कृपया समस्या को Phabricator पर "VisualEditor" उत्पाद में रिपोर्ट करें। ज़्यादातर बड़े विकिपीडियाओं पर यथादृश्य सम्पादिका से जुड़ी प्रतिक्रिया के लिए एक विकि पृष्ठ भी है; विकिडेटा पर सूची देखें। mediawiki.org पर एक केंद्रीय प्रतिक्रिया पृष्ठ भी है।


 * मैं यथादृश्य सम्पादिका को कैसे सक्षम करूँ?
 * सीधे विकिटेक्स्ट को सम्पादित करना जारी रखने के लिए बस "" की जगह "" पर क्लिक करें। अनुभाग सम्पादन कड़ियों पर आप साधारण "" कड़ी के बजाय "" पर क्लिक करके उस अनुभाग के लिए क्लासिक विकिटेक्स्ट एडिटर खोल सकते हैं। जिन विकियों पर यथादृश्य सम्पादिका अब भी एक बीटा सुविधा है, आप अपनी वरीयताओं के बीटा टैब में इसके बॉक्स को अनचेक कर सकते हैं; दूसरे विकियों पर आप सम्पादन टैब से "Temporarily disable VisualEditor while it is in beta" बॉक्स को चेक कर सकते हैं।


 * यथादृश्य सम्पादिका में एक सुविधा लापता है। मैं आप लोगों से उसे जोड़ने को कैसे कहूँ?
 * कुछ सुविधा इस समय विकसित या योजनाबद्ध की जा रही हैं। रोडमैप, 2015-16 के लिए विकिमीडिया अभियांत्रिकी लक्ष्य पृष्ठों और Phabricator कार्यपटल पर भी अधिक जानकारी है। अगर आपको उस सुविधा का कोई सन्दर्भ नहीं मिलता जिसका आप सुझाव देना चाहते हैं, कृपया उसे उसी प्रक्रिया से प्रस्तुत करें जिससे समस्या को रिपोर्ट किया जाता है।


 * क्या यथादृश्य सम्पादिका के प्राथमिक सम्पादन इंटरफ़ेस बन जाने के बाद विकिटेक्स्ट की मदद से सम्पादित करना संभव होगा?
 * हाँ। जबकि यथादृश्य सम्पादिका अंततः सभी सदस्यों को डिफ़ॉल्ट से प्रदान किया जाएगा, नीचे के "स्रोत" टेक्स्ट को सम्पादित करना का एक तरीका हमेशा मौजूद रहेगा। विकिटेक्स्ट सम्पादन को हटाने की योजना नहीं है।


 * क्या मैं यथादृश्य सम्पादिका में  और  जैसे अनुकूल विकिमार्कअप का इस्तेमाल कर पाऊँगा/पाऊँगी?
 * नहीं। वर्तमान में ये शॉर्टकट्स क्रमशः कड़ी और साँचा उपकरण को ट्रिगर कर देंगे। अगर आप लेख में विकिमार्कअप का इस्तेमाल करते हैं, एक चेतावनी संदेश दिखाई जाएगी। यथादृश्य सम्पादिका का इस्तेमाल करने के बारे में अधिक जानकारी के लिए यथादृश्य सम्पादिका का सदस्य गाइड देखें।


 * मेरा ब्राउज़र समर्थित क्यों नहीं है?
 * विकिपीडिया और इसके साथी विकियों के लिए एक आधुनिक सम्पादन इंटरफ़ेस बनाना एक तकनीकी चुनौती है, मगर यह आधुनिक वेब प्रौद्योगिकियों और मानकों की वजह से संभव हो पाया है। बदकिस्मती से, कुछ ब्राउज़रों में वे सुविधाएँ समर्थित नहीं हैं जिनकी यथादृश्य सम्पादिका को ज़रूरत पड़ती है। हम सबसे ज़्यादा प्रचलित ब्राउज़रों पर समर्थन जोड़ने की कोशिश कर रहे हैं: यथादृश्य सम्पादिका सबसे प्रचलित ब्राउज़रों के नए संस्करणों के साथ अच्छे से काम करता है: Firefox 15 और अधिक; Iceweasel 10 और अधिक; Safari 7 और अधिक; Chrome 19 और अधिक; Opera 15 और अधिक; Microsoft Internet Explorer 10 और अधिक; Edge 12 और अधिक। Internet Explorer 9 जैसे कुछ ब्राउज़रों पर एक चेतावनी संदेश दिखाई जाएगी, मगर सम्पादन के दौरान सदस्यों को कोई समस्या नहीं आनी चाहिए। पुराने ब्राउज़रों की सीमाओं का समाधान निकालने की कोशिश करने से ज़्यादातर सदस्यों के फ़ायदे के लिए समर्पित सुधारों से संसाधन दूर चले जाएँगे। हम किसी समर्थित ब्राउज़र पर अपग्रेड करने के लिए आपको प्रोत्साहित करते हैं, और अगर आप ऐसा नहीं कर सकते, आप स्रोत विकिटेक्स्ट एडिटर का इस्तेमाल करना जारी रख सकते हैं। (विशिष्ट विवरण के लिए लक्ष्य ब्राउज़र का मैट्रिक्स देखें।)


 * क्या यथादृश्य सम्पादिका विकिस्रोत के ProofreadPage, या विकिकोष के साँचों, और ऐसी दूसरी सुविधाओं पर काम करता है जो विकिपीडिया पर मौजूद नहीं हैं।
 * यथादृश्य सम्पादिका उतना लचीला तो है कि यह सभी विकिमीडिया साइटों पर काम करेगा। हालाँकि, यथादृश्य सम्पादिका को अच्छे से एकीकृत करने के लिए विकिकोष के साँचे पर भारी निर्भरता के कारण समुदाय के सदस्यों द्वारा अपने सदस्यों को TemplateData प्रदान करने के लिए बहुत सारा काम करना होगा, और विकिस्रोत के ProofreadPage उपकरण पर भी थोड़ा और काम करना होगा।


 * क्या मैं विकिमीडिया के बाहर अपने व्यक्तिगत विकि पर यथादृश्य सम्पादिका को स्थापित कर सकता/सकती हूँ?
 * हाँ, मगर अपने जोखिम पर। और  एक्सटेंशन्स डाउनलोड के लिए उपलब्ध हैं मगर ये अब भी प्रयोगात्मक हैं; ध्यान रखें कि Parsoid को nodeJS की ज़रूरत है। अगर आप इन्हें स्थापित करके इनका इस्तेमाल करते हैं, कृपया हमें बताएँ कि क्या काम करता है और क्या नहीं।


 * क्या यथादृश्य सम्पादिका पृष्ठों पर स्वचालित सुधार करता है?
 * ज़्यादातर मामलों में यथादृश्य सम्पादिका उन पंक्तियों पर सीधे बदलाव नहीं करता है जिन्हें सम्पादित न किया गया हो। अगर पृष्ठ पर मार्कअप को गलत तरीके से हैंडल किया गया हो (जैसे बंद ना किए गए टेबल्स से), यह उन्हें ठीक करने की कोशिश करेगा।


 * क्या यथादृश्य सम्पादिका को वार्ता पृष्ठों पर सक्षम किया जाएगा?
 * नहीं। यह सवाल काफ़ी बार पूछा जा चुका है।
 * यथादृश्य सम्पादिका को सामग्री, टेक्स्ट के सादे पृष्ठों को सम्पादित करने के लिए बनाया गया है।
 * वार्ता पृष्ठ सामग्री नहीं हैं। VE को सम्पादन में इस्तेमाल के दौरान उपयोगी बनाने वाले कई उपकरण और डिज़ाइन पैटर्न्स चर्चाओं के लिए इसे बिलकुल अनुपयोगी बना देंगे।
 * इसे चर्चाओं के लिए उपयोगी बनाने के लिए हमें VE पर उनमें से कई पैटर्न्स को तोड़ना पड़ेगा। हमने काफ़ी समय गुज़ारकर अनुसंधान की है कि वहाँ क्या काम आएगा।
 * VE का इस्तेमाल संरचित चर्चाओं के लिए नहीं किया जा सकता है, और सादे-टेक्स्ट में चर्चाएँ संरचित चर्चाएँ नहीं होते हैं।
 * पारंपरिक वार्ता पृष्ठों पर चर्चाएँ तकनीकी नज़रिए से संरचित चर्चाएँ नहीं हैं, हालाँकि एक छद्म-संरचना प्रदान करने के लिए हर उत्तर पर किसी विशिष्ट संख्या में बुलेट पॉइंट्स जोड़े जाते हैं। पारंपरिक चर्चाओं के वर्तमान डिज़ाइन से सॉफ़्टवेयर को पता नहीं लग पाता कि किसने किसे जवाब दिया है – ऐसा सिर्फ इनसान कर सकते हैं। पोस्ट्स के बीच कोई असली संबंध नहीं है (कौन पोस्ट किसका जनक/संतान है), जो कि एक संरचित चर्चा की परिभाषा है।
 * वर्तमान में Flow संरचित चर्चाओं के लिए बना है। Flow में हर पोस्ट स्वतंत्र है जिसके पास एक विशिष्ट ID है, जो दूसरे पोस्ट्स और एक विषय (विशिष्ट ID वाला) से जुड़ा हुआ है, जिसका एक विशिष्ट इतिहास है; और सभी पोस्ट्स को सटीक रूप से लक्षित किया जा सकता है। भविष्य में Flow की मदद से कई जगहों पर चर्चा करना, विषयों या उत्तरों को स्थानांतरित करना, और उप-चर्चाएँ बनाना संभव होगा। पारंपरिक वार्ता पृष्ठों, VE के साथ या बग़ैर, पर ऐसा नहीं किया जा सकता।


 * मेरा सवाल यहाँ पर नहीं है। मैं कहाँ पूछूँ?
 * आप अपने विकि के यथादृश्य सम्पादिका के प्रतिक्रिया पृष्ठ (विकिडेटा पर सूची देखें) या फिर mediawiki.org के केंद्रीय प्रतिक्रिया पृष्ठ पर पूछ सकते हैं।



सामुदायिक संसाधन

 * समुदाय अपने साइटों पर यथादृश्य सम्पादिका को अनुकूलित करने के लिए क्या कर सकते हैं, इस बारे में मैं अधिक कहाँ पढ़ूँ?
 * यहाँ mediawiki.org पर आपको एक प्रकार का "चेकलिस्ट" मिल जाएगा।


 * मुझे इस तरह के प्रयास में अनुभवी लोग कहाँ मिलेंगे?
 * सामुदायिक टास्कफ़ोर्स पर नामों की एक सूची है।